Diari Oficial de la Generalitat Valenciana


Sumari del DOGV 7355, del 08-09-2014 (2014/8126)

DECRET 139/2014, de 5 de setembre, del Consell, pel qual determina el calendari laboral d'aplicació en l'àmbit territorial de la Comunitat Valenciana per a l'any 2015.
-----------------------------------------------------------------------------------------------------------------------------------------------------------------------

### Dades del document

Número de DOGV
:   7355

Data del DOGV
:   08-09-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/8126


Data del document
:   05-09-2014

Organisme emissor
:   Conselleria d'Economia, Indústria, Turisme i Ocupació

Tipus de document
:   Decret

Descriptors 

:   * Conselleria d'Economia, Indústria, Turisme i Ocupació
    * dia festiu
    * vacances retribuïdes
    * legislació
    * jornada de treball

DECRET 139/2014, de 5 de setembre, del Consell, pel qual determina el calendari laboral d'aplicació en l'àmbit territorial de la Comunitat Valenciana per a l'any 2015. [2014/8126]  
L'article 37.2 del Text Refós de la Llei de l'Estatut dels Treballadors, aprovat mitjançant el Reial Decret Legislatiu 1/1995, de 24 de març, i l'article 45 del Reial Decret 2001/1983, de 28 de juliol, regulen les decisions que poden adoptar les comunitats autònomes per a la determinació de les festes laborals en els seus respectius territoris.  
  
De conformitat amb els esmentats preceptes, per a la determinació de les festes d'àmbit nacional que s'inclouran en el calendari laboral de cada any com a dies inhàbils a efectes laborals, retribuïts i no recuperables, s'atorga a les comunitats autònomes la facultat de substituir les festes assenyalades en l'apartat d del punt u de l'esmentat article 45, per altres que, per tradició, els siguen pròpies. Així mateix, les comunitats autònomes podran també substituir el descans del dilluns de les festes nacionals que coincidisquen amb diumenge per la incorporació a la relació de festes de la comunitat autònoma d'altres que els siguen tradicionals, i podran fer ús, també, de la facultat de traslladar al dilluns immediatament posterior el descans laboral corresponent a les festes que coincidisquen amb diumenge.  
Es trasllada al dilluns dia 7 de desembre el descans del diumenge 6 de desembre i al Dilluns de Pasqua, dia 6 d'abril, el descans del diumenge 1 de novembre.  
En virtut del que establixen les disposicions invocades, per a la determinació de les festes laborals de l'any 2015, el Consell ha pres, com a criteri bàsic, el respecte a les festes que major tradició tenen en el conjunt de la Comunitat Valenciana, afavorint, així mateix, que el gaudi d'estes festes no supose un perjuí per a l'activitat econòmica de la Comunitat Valenciana sinó, al contrari, beneficie la competitivitat del conjunt de les empreses valencianes i repercutisca de manera positiva en l'ocupació.  
Seguint estos criteris, s'establixen com a dies festius, pel seu caràcter tradicional a la Comunitat Valenciana, el 19 de març, Sant Josep; el 6 d'abril, Dilluns de Pasqua; i el 9 d'octubre, Dia de la Comunitat Valenciana.  
Es fa possible, amb la proposta formulada, el gaudi de les dotze festes laborals en l'àmbit de la Comunitat Valenciana, i, amb relació a la determinació de les dos festes laborals de caràcter local, caldrà ajustar-se al que disposa l'article 46 del Reial Decret 2001/1983 de 28 de juliol, i sol·licitar també a les corporacions locals que en la determinació de les festes laborals que els correspon tinguen en consideració tant el respecte a les tradicions com la necessitat d'afavorir l'ocupació i la competitivitat de l'economia local.  
El calendari laboral que s'arreplega en el este decret ha sigut informat pel Consell Tripartit per al Desenrotllament de les Relacions Laborals i Negociació Col·lectiva de la Comunitat Valenciana, òrgan consultiu al qual es troben presents les organitzacions sindicals i empresarials més representatives a la Comunitat Valenciana.  
En virtut d'això, a proposta del conseller d'Economia, Indústria, Turisme i Ocupació i amb la deliberació prèvia del Consell, en la reunió del dia 5 de setembre de 2014,  
  
  
DECRETE  
  
Article únic  
Es declaren, dins de l'àmbit territorial de la Comunitat Valenciana, dies inhàbils, als efectes laborals, retribuïts i no recuperables, les dates que a continuació s'indiquen:  
1 de gener Any Nou  
6 de gener Epifania del Senyor  
19 de març Sant Josep  
3 d'abril Divendres Sant  
6 d'abril Dilluns de Pasqua  
1 de maig Dia del Treball  
15 d'agost Assumpció de la Mare de Déu  
9 d'octubre Dia de la Comunitat Valenciana  
12 d'octubre Festa Nacional d'Espanya  
7 de desembre Dia de la Constitució  
8 de desembre Dia de la Immaculada Concepció  
25 de desembre Nadal  
  
Cheste, 5 de setembre de 2014  
  
El president de la Generalitat,  
ALBERTO FABRA PART  
  
El conseller d'Economia, Indústria, Turisme i Ocupació,  
MÁXIMO BUCH TORRALVA